କାନାଡା ପ୍ରଧାନମନ୍ତ୍ରୀ ବିନା ପ୍ରମାଣରେ ବୟାନ ଦେବା ଦୁର୍ଭାଗ୍ୟଜନକ: ୟୁଏସଆଇଏସପିଏଫ ମୁଖ୍ୟ
ଓ୍ବାଶିଂଟନ,୭।୧୦: ଆତଙ୍କବାଦୀ ନିଜ୍ଜାରଙ୍କ ହତ୍ୟାକୁ ନେଇ ଭାରତ ଏବଂ କାନାଡା ମଧ୍ୟରେ ତିକ୍ତତା ବୃଦ୍ଧି ପାଉଛି। ଏହି ସମୟରେ, ୟୁଏସଆଇଏସପିଏଫ କାନାଡାର ପ୍ରଧାନମନ୍ତ୍ରୀ ଜଷ୍ଟିନ ଟ୍ରୁଡୋଙ୍କ ଗତ ମାସରେ ଭାରତ ବିରୁଦ୍ଧରେ ହୋଇଥିବା ଅଭିଯୋଗକୁ କୌଣସି ଠୋସ ପ୍ରମାଣ ବିନା ଦୁର୍ଭାଗ୍ୟଜନକ ବୋଲି କହିଛି।  
ଟ୍ରୁଡୋ ଜୁନରେ ଖାଲିସ୍ତାନୀ ବିଚ୍ଛିନ୍ନତାବାଦୀ ହାର୍ଦ୍ଦିକ ସିଂ ନିଜ୍ଜାରଙ୍କ ହତ୍ୟା ସହିତ ଭାରତୀୟ ଏଜେଣ୍ଟମାନଙ୍କୁ ଦୋଷ ଦେବା ପରେ ଦୁଇ ଦେଶ ମଧ୍ୟରେ ତିକ୍ତତା ବୃଦ୍ଧି ପାଇଛି। ଭାରତ ଏହି ଅଭିଯୋଗକୁ ସମ୍ପୂର୍ଣ୍ଣ ରୂପେ ପ୍ରତ୍ୟାଖ୍ୟାନ କରିଛି ଏବଂ କାନାଡାର ଭାରତୀୟ କୂଟନୀତିଜ୍ଞ ତଥା ପରିସରର ସୁରକ୍ଷାକୁ ନେଇ ଚିନ୍ତା ପ୍ରକଟ କରିଛି।

ୟୁଏସଆଇଏସପିଏଫ ଅଧ୍ୟକ୍ଷ ତଥା ସିଇଓ ମୁକେଶ ଉଧି ଶୁକ୍ରବାର କହିଛନ୍ତି ଯେ କୌଣସି ଠୋସ ପ୍ରମାଣ ବିନା ଟ୍ରୁଡୋ ଭାରତ ବିରୁଦ୍ଧରେ ଅଭିଯୋଗ କରିବା ଦୁର୍ଭାଗ୍ୟଜନକ। ଏହା ଦୁଇ ଦେଶ ମଧ୍ୟରେ ସମ୍ପର୍କକୁ ଖରାପ କରିଦେଇଛି। ସେ କହିଛନ୍ତି, ‘ଦୁଇ ଦେଶ ମଧ୍ୟରେ ସମ୍ପର୍କ ବହୁତ ପୁରୁଣା। ଉଭୟଙ୍କ ମଧ୍ୟରେ ଏକ ବଡ ବାଣିଜ୍ୟ ସମ୍ପର୍କ ଅଛି। ସେଠାରେ ୨୩୦,୦୦୦ ରୁ ଅଧିକ ଭାରତୀୟ ଛାତ୍ର ଅଧ୍ୟୟନ କରୁଛନ୍ତି। କାନାଡା ଭାରତରେ ପ୍ରାୟ ୫୫ ବିଲିୟନ ଡଲାର ବିନିଯୋଗ କରିଛି। ଏସବୁ ମଧ୍ୟରେ କାନାଡାର ପ୍ରଧାନମନ୍ତ୍ରୀ ସଂସଦକୁ ଯାଇ କୌଣସି ପ୍ରମାଣ ନ ଦେଇ ଅଭିଯୋଗ କରିବା ଦୁର୍ଭାଗ୍ୟଜନକ।  
ଉଧି କହିଛନ୍ତି, ‘ମୁଁ ଭାବୁଛି ବୁଦ୍ଧିମାନ ଲୋକମାନେ ଶାନ୍ତିପୂର୍ଣ୍ଣ ଭାବରେ କଥାବାର୍ତ୍ତା କରି ପରିସ୍ଥିତିକୁ ନିୟନ୍ତ୍ରଣ କରିବା ଆବଶ୍ୟକ। କାରଣ ଭାରତ ଉପରେ ଚାପ ପକାଇବାକୁ କାନାଡା ଆମେରିକାର ସୁଯୋଗ ନେବାକୁ ଯାଉଛି।